wannaphong/clean_thaiwikipedia huggingface dataset:
# จีซ็อง
พัก จี-ซ็อง (เกิด 5 กุมภาพันธ์ ค.ศ. 2002) หรือที่รู้จักในชื่อ จีซ็อง เป็นแร็ปเปอร์ นักร้อง นักแต่งเพลง นักเต้น และนักแสดงชาวเกาหลีใต้ เขาเริ่มต้นอาชีพในฐานะนักแสดงเด็ก นายแบบ และนักเต้น โดยเป็นส่วนหนึ่งของทีมเต้น นัม ฮย็อน-จุน และ คิดส์ เขากลายเป็นเด็กฝึกหัดภายใต้เอสเอ็มเอนเตอร์เทนเมนต์ในปี ค.ศ. 2013 และเป็นส่วนหนึ่งของทีมฝึกหัดก่อนเปิดตัวเอสเอ็มรุกกีส์ จีซ็องเปิดตัวไอดอลในเดือนสิงหาคม ค.ศ. 2016 ในฐานะสมาชิกวงบอยแบนด์เกาหลีใต้ เอ็นซีที ผ่านยูนิตย่อยเอ็นซีทีดรีม

 ผลงานเพลง 

 การปรากฏตัวที่ไม่ใช่ซิงเกิล 
+ รายชื่อการปรากฏตัวพร้อมอันดับชาร์ต ชื่ออัลบั้มและปีที่วางจำหน่าย ชื่อ ปี ค.ศ. อันดับชาร์ต อัลบั้ม KOR "Best Day Ever"(with Haechan and Chenle) 2018 — DreamWorks Trolls X SM STATION "Snow Dream 2021"(with Yeri, Haechan, Chenle and Ningning) 2021 — 2021 Winter SM Town: SMCU Express "—" หมายถึงผลงานที่ไม่ได้ติดอันดับหรือไม่ได้วางจำหน่ายในภูมิภาคนั้น

 หมายเหตุ
# ยาซูฮิโระ คาโน
ยาซูฮิโระ คาโน (เป็นนักเขียนการ์ตูนชาวญี่ปุ่นจากจังหวัดฮกไกโด ผลงานในฐานะนักเขียนการ์ตูนอาชีพเรื่องแรกคือมังงะเรื่องสั้น แบล็กซิตี ตีพิมพ์ในนิตยสารโชเน็งจัมป์ฉบับพิเศษในฤดูใบไม้ร่วงของปี พ.ศ. 2535 ซึ่งทำให้คาโนได้รับระหวาง Hop Step Award สำหรับนักเขียนหน้าใหม่ของนิตยสารโชเน็งจัมป์รายสัปดาห์ ผลงานมังงะหลายเรื่องได้รับการตีพิมพ์ในนิตยสารโชเน็งจัมป์รายสัปดาห์ ได้แก่ เก๋า โจ๋ โก๋พันธุ์สวย และ เอ็ม x ซีโร่ ทั้งสองเรื่องมีลิขสิทธิ์ตีพิมพ์ในประเทศไทยโดยสำนักพิมพ์เนชั่น เอ็ดดูเทนเมนต์

 ผลงาน 
 ซีรีส์มังงะ 
เก๋า โจ๋ โก๋พันธุ์สวย ตีพิมพ์ในนิตยสารโชเน็งจัมป์รายสัปดาห์ (พ.ศ. 2545–2546) 6 เล่ม
เอ็ม x ซีโร่ ตีพิมพ์ในนิตยสารโชเน็งจัมป์รายสัปดาห์ (2549–2551) 10 เล่ม
 ตีพิมพ์ในนิตยสารโชเน็งจัมป์รายสัปดาห์ (พ.ศ. 2554-2555) 3 เล่ม
คิส x เดธ เผยแพร่ในโชเน็งจัมป์+ (พ.ศ. 2557–2561) 7 เล่ม
คิรูรุคิลมี  เผยแพร่ในโชเน็งจัมป์+ (พ.ศ. 2563–ปัจจุบัน) 2 เล่ม

 เรื่องสั้น 
แบล็กซิตี (พ.ศ. 2539) - รวมเรื่องสั้นที่เคยตีพิมพ์มาก่อน
แบล็กซิตี (พ.ศ. 2535)
 (พ.ศ. 2536)
Proto One (พ.ศ. 2538)
Jewel of Love (พ.ศ. 2539)
Tokyo Ants (พ.ศ. 2546) - รวมเรื่องสั้นที่เคยตีพิมพ์มาก่อน
Snow in the Dark (พ.ศ. 2550) - รวมเรื่องสั้นที่เคยตีพิมพ์มาก่อน
 (พ.ศ. 2547)
She Monkey (พ.ศ. 2547)
Snow in the Dark (พ.ศ. 2547)
เอ็มพีซีโร่ (พ.ศ. 2548) (ต้นแบบของ เอ็ม x ซีโร่)
 (พ.ศ. 2551)
 (พ.ศ. 2552)
Loop (L∞P) (พ.ศ. 2552)
Ghost Jim (พ.ศ. 2553)
Brand New School Day (พ.ศ. 2556)
 (พ.ศ. 2556)
 (พ.ศ. 2557)

 ภาพประกอบ 
มิดไนต์เมจิก ซีรีส์นวนิยายในนิตยสาร 'จัมป์โนเวล ของญี่ปุ่น (พ.ศ. 2536-2544)
# ผู้สอนส่วนตัวของท่านหญิง
เป็นซีรีส์ไลต์โนเวลญี่ปุ่น เขียนโดย Riku Nanano ซีรีส์นี้เปิดตัวบนเว็บไซต์ คากูโยมุ ในเดือนตุลาคม พ.ศ. 2560 ก่อนที่จะได้รับการตีพิมพ์พร้อมภาพประกอบโดย Cura โดยสำนักพิมพ์ ฟูจิมิโชโบ ซึ่งเริ่มตีพิมพ์ในเดือนธันวาคม พ.ศ. 2561  มังงะที่ดัดแปลงที่วาดภาพประกอบโดย Tamura Mutō เริ่มตีพิมพ์บนเว็บไซต์ Shōnen Ace Plus ในเดือนกันยายน พ.ศ. 2562 ได้รับการดัดแปลงเป็นซีรีส์อนิเมะโทรทัศน์โดยสตูดิโอบล็อง มีกำหนดออกอากาศในเดือนกรกฎาคม พ.ศ. 2568

ตัวละคร

สื่อ
ไลต์โนเวล
เขียนโดย Riku Nanano ซีรีส์นี้เริ่มเผยแพร่ครั้งแรกบนเว็บไซต์เผยแพร่นิยาย คากูโยมุ เมื่อวันที่ 6 ตุลาคม พ.ศ. 2560 ต่อมาเรื่องนี้ได้ถูกซื้อโดย ฟูจิมิโชโบ ซึ่งเริ่มตีพิมพ์เรื่องนี้พร้อมภาพประกอบโดย Cura เมื่อวันที่ 20 ธันวาคม พ.ศ. 2561 ณ เดือนกรกฎาคม พ.ศ. 2567 ได้มีการตีพิมพ์มาแล้วจำนวน 17 เล่ม

จำนวนเล่ม

มังงะ
มังงะดัดแปลงที่วาดภาพประกอบโดย Tamura Mutō เริ่มตีพิมพ์บนเว็บไซต์ Shōnen Ace Plus ของคาโดกาวะโชเต็ง เมื่อวันที่ 13 กันยายน พ.ศ. 2562 และเมื่อเดือนกุมภาพันธ์ พ.ศ. 2567 ได้มีการรวบรวมไว้เป็นเล่มทังโกบง ถึงเล่มที่ 4

จำนวนเล่ม

อนิเมะ
เมื่อวันที่ 14 ตุลาคม พ.ศ. 2566 ในงานไลฟ์สตรีม "Fantasia Bunko Daikanshasai Online 2023" ได้มีการประกาศสร้างอนิเมะ ต่อมาได้รับการยืนยันว่าจะเป็นซีรีส์อนิเมะทางโทรทัศน์ซึ่งจะผลิตโดย สตูดิโอบล็อง และกำกับซีรีส์อนิเมะโดย Nobuyoshi Nagayama, พร้อมด้วยผู้ช่วยกำกับโดย Kazuya Ishiguri, เขียนบทโดย Megumi Shimizu, ออกแบบตัวละครโดย Akiko Toyoda, และเพลงประกอบโดย Kei Haneoka มีกำหนดออกอากาศในวันที่ 6 กรกฎาคม พ.ศ. 2568 ทางโตเกียวเอ็มเอ็กซ์และเครือข่ายอื่น ๆ มีเพลงเปิดคือ "Wish for You" ร้องโดย อามิ มาเอชิมะ, ในขณะที่เพลงปิดคือ  ร้องโดย มิโฮะ โอกาซากิ มิวส์ คอมมิวนิเคชันเป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้

รายชื่อตอน

การตอบรับ
รีเบคกา ซิลเวอร์แมน จาก เครือข่ายข่าวอนิเมะ ชื่นชมตัวละครและลักษณะของเนื้อเรื่อง ขณะเดียวกันก็วิจารณ์ "ฉากที่แทบจะเป็นโลลิ" ซิลเวอร์แมนสรุปการวิจารณ์ของเธอโดยระบุว่า "[ซีรีส์เรื่องนี้] ไม่แย่ เพียงแต่ว่าไม่ได้ดีมากนัก" ฌอน กาฟนีย์ จาก A Case Suitable for Treatment ยกย่องเรื่องราวดังกล่าว แม้ว่ากาฟนีย์จะรู้สึกว่าองค์ประกอบฮาเร็มของเรื่องดู "น่าอึดอัด" ก็ตาม

ในการสำรวจ Next Big Light Novels ของ BookWalker ซีรีส์เรื่องนี้ติดอันดับที่ 5 ในรายการบุงโกบง ในปี พ.ศ. 2562 หนังสือมียอดขาย 2 แสนเล่ม

หมายเหตุ
# อำเภอตาปานูลีกลาง
ตาปานูลีกลาง  เป็นอำเภอในจังหวัดสุมาตราเหนือ เกาะสุมาตรา ประเทศอินโดนีเซีย มีเมืองหลักอยู่ที่ปันดัน อำเภอนี้มีพื้นที่ 2,194.98 ตารางกิโลเมตร และประกอบด้วยพื้นที่ยาวตามแนวชายฝั่งตะวันตกของจังหวัดสุมาตราเหนือ กับเกาะนอกชายฝั่ง โดยเกาะที่ใหญ่ที่สุดคือเกาะมูร์ซาลา อำเภอนี้มีประชากร 311,232 คนในสำมะโน ค.ศ. 2010Biro Pusat Statistik, Jakarta, 2011. และ 365,177 คนในสำมะโน ค.ศ. 2020Badan Pusat Statistik, Jakarta, 2021. จำนวนทางการโดยประมาณช่วงกลาง ค.ศ. 2023 อยู่ที่ 386,895 คน (แบ่งเป็นชาย 195,086 คนและหญิง 191,809 คน)Badan Pusat Statistik, Jakarta, 28 February 2024, Kabupaten Tapanuli Tengah Dalam Angka 2024 (Katalog-BPS 1102001.1201)
 
เขตบริหาร
อำเภอนี้แบ่งออกเป็น 20 ตำบล (kecamatan) ดังตารางข้างล่างพร้อมประชากรตามสำมะโน ค.ศ. 2010  สำมะโน 20200และสำมะโนทางการโดยประมาณกลาง ค.ศ. 2023Badan Pusat Statistik, Jakarta, 28 February 2024, Kabupaten Tapanuli Tengah Dalam Angka 2024 (Katalog-BPS 1102001.1201) จารางนี้ยังรวมที่ตั้งเมืองหลัก จำนวนหมู่บ้านในแต่ละตำบล (รวม 160 desa เขตชนบท และ 55 kelurahan เขตเมือง) และรหัสไปรษณ๊ย์
 
 Kode Wilayah  ชื่อตำบล(kecamatan)  พื้นที่ในตร.กม. ประชากรสำมะโน2010 ประชากรสำมะโน2020 ประชากรประมาณกลาง 2023 เมืองหลัก  จำนวนdesa จำนวนkelurahan รหัสไปรษณีย์ 12.01.04  ปีนังโซรี 78.3222,55025,55226,753ปีนังโซรี5522653 12.01.15  บาดีรี 129.4921,97327,23728,757โลเปียน7222654 12.01.08  ซีบาบางุน 284.6416,39518,41219,227ซีบาบางุน6122655 12.01.19  ลูมุต 105.9811,16012,74913,380อาเอ็กกัมบีร์5122652 12.01.18  ซูกาบางุน 49.372,8663,8494,155ปูโลปักกัต I6-22656 12.01.03  ปันดัน (ตำบล) 34.3147,10659,05663,671ปาซาร์บารู22022611-22616 12.01.14  ตุกกา 150.9311,37614,34315,368ตุกกา5422617-22618 12.01.20  ซารูดิก 25.9220,97622,25823,919ปนดกบาตู1422611-22616 12.01.07  ตาเปียนเนาลี (a) 83.0118,45920,50721,348ตาเปียนเนาลี 28122618 12.01.13  ซีตาฮูอิซ 50.525,0405,8976,232เนาลี5122611  ส่วนตะวันออกเฉียงใต้ 992.49177,901209,860222,810 503922562 12.01.06  โกลัง 436.2915,95720,82722,054โกลังเนาลี12222562 12.01.02  โซร์กัม 80.6115,99316,51117,432โซร์กัม17422560 12.01.10  โซร์กัมบารัต (โซร์กัมตะวันตก)44.5814,73417,59818,709โซร์กัมกานัน10222561 12.01.16  ปาซารีบูโตบิง 103.366,4677,5177,929ปาซารีบูโตบิง9-22563 12.01.01  บารุซ 21.8115,64517,48018,227ปาดีงมาเซียง11222564 12.01.09  โซโซร์กาดง 143.1312,46114,59815,432โซโซร์กาดง8122568 12.01.12  อันดัมเดวี 122.4214,05716,19117,032รีนาโบลัก13122651 12.01.17  บารุซอูตารา (บารุซเหนือ)63.024,1554,8445,114ฮูตางินจัง6-22567 12.01.05  มันดูวามัซ 99.5519,44922,95124,314ปาซาร์โอนันมันดูวามัซ17322565 12.01.11  ซีรันโดรุง 87.7213,41316,80017,842บาจามัซ7122566  ส่วนตะวันตกเฉียงเหนือ 1,202.49132,331155,317164,085 1101622562  รวม 2,194.98311,232365,177386,895ปันดัน16055
 
หมายเหตุ: (a) รวมเกาะมูร์ซาลาและ 18 เกาะเล็ก ๆ ริมชายฝั่ง
 
อ้างอิง

 

 

 
Category:อำเภอในจังหวัดสุมาตราเหนือ
Category:แอ่งซิงกิล
# กีฬาว่ายน้ำในโอลิมปิกฤดูร้อน 2024 – ว่ายผลัดท่าผสม 4 × 100 เมตร ทีมชาย
การแข่งขัน ว่ายผลัดท่าผสม 4 × 100 เมตร ทีมชาย ในโอลิมปิกฤดูร้อน 2024 จัดขึ้นในวันที่ 3 และ 4 สิงหาคม ค.ศ. 2024 ที่ศูนย์กีฬาทางน้ำกรุงปารีส

จีนคว้าเหรียญทอง โดยสหรัฐอเมริกาได้อันดับสอง และฝรั่งเศสได้อันดับสาม นับเป็นครั้งแรกนับตั้งแต่มีการรวมรายการนี้เข้าไว้ในโอลิมปิกฤดูร้อน 1960 ที่สหรัฐอเมริกาเข้าแข่งขันผลัดผสม 4 × 100 เมตรชายแต่ไม่ได้เหรียญทอง

 สถิติ 
ก่อนหน้านี้ สถิติโลกและโอลิมปิกมีดังนี้:
# หอยนางรมทอด
หอยนางรมทอด อาจหมายถึง
 หอยทอด - อาหารแต้จิ๋ว และ อาหารไต้หวัน
 คากิฟราย - อาหารญี่ปุ่น
# คากิฟราย
คากิฟราย  เป็นอาหารทอด ที่มีส่วนประกอบหลักคือหอยนางรม ถือเป็น โยโชกุประเภทหนึ่ง

โดยหลักแล้วจะใช้หอยนางรมแปซิฟิก (Crassostrea gigas) ซึ่งฤดูกาลที่เหมาะเริ่มตั้งแต่ต้นฤดูใบไม้ร่วงถึงต้นฤดูใบไม้ผลิ (บางแหล่งข้อมูลก็ว่า ตั้งแต่ปลายฤดูใบไม้ร่วงถึงฤดูร้อน) นอกจากนี้ยังมีการใช้ หอยนางรมหิน (สกุล Saccostrea) ซึ่งฤดูกาลที่เหมาะจะอยู่ในช่วงเดือนพฤษภาคมถึงเดือนสิงหาคม (ฤดูใบไม้ผลิถึงฤดูร้อน) จึงสามารถรับประทานคากิฟรายได้ตลอดทั้งปีในประเทศญี่ปุ่น
# ราเม็งและข้าว
ราเม็งและข้าว (ramen rice) เป็นเมนูชุดที่ผสมผสานราเม็งกับข้าวสวยเข้าด้วยกัน

 ภาพรวม 
มีคำอธิบายว่าสาเหตุที่รับประทานราเม็งพร้อมกับข้าว เชื่อว่าน่าจะเป็นเพราะลูกค้าที่ไม่สามารถพอใจกับแค่ปริมาณของราเม็งเพียงอย่างเดียว ถ้าเพียงต้องการเพิ่มปริมาณที่กิน สามารถแค่เพิ่มเส้นราเม็งในปริมาณที่มากขึ้น แต่ถ้าใช้ปริมาณที่มากขึ้น ความสมดุลระหว่างเส้นกับซุปจะสูญเสียไป และเส้นจะอืดระหว่างรับประทานจึงทำให้ใช้วิธีการเพิ่มข้าวแทนที่จะเพิ่มเส้น ว่ากันว่าจุดเริ่มต้นมาจากร้านราเม็ง อาจิโนะซัมเป ในซัปโปโระ ฮกไกโด โดยที่ร้านมีการเพิ่มข้าวให้กับลูกค้าที่แค่กินราเม็งอย่างเดียวไม่พอ แล้วมีลูกค้าหนุ่มคนหนึ่งใช้คำว่า "ราเม็งไรซ์" ในการสั่ง หลังจากนั้นก็แพร่หลายไปทั่วประเทศ นอกจากนี้ยังมีทฤษฎีที่ว่าต้นกำเนิดของการกินแบบนี้มาจากเมนู "ชินะโซบะไรซ์" (支那そばライス) ในร้านอาหารซันโจอัง ในเขตชินจุกุ โตเกียว

 โภชนาการ 
ในด้านโภชนาการ มีคนมองว่าการกินแบบนี้จะทำให้ได้รับแต่คาร์โบไฮเดรตมากไปทำให้ขาดสมดุลแล้วทำให้เป็นโรคอ้วนหรือเบาหวาน ขาดกรดไขมันจำเป็น วิตามิน เกลือแร่ อย่างไรก็ตาม เรื่องสารอาหารสามารถชดเชยได้โดยการเพิ่มผักให้มากขึ้น
# อิโมะฟราย
thumb|อิโมะฟรายในเมืองซาโนะ จังหวัดโทจิงิ
อิโมะฟราย  เป็นอาหารญี่ปุ่นที่ทำโดยหั่นมันฝรั่งนึ่งเป็นชิ้นขนาดพอดีคำคำ ชุบแป้งสาลีและเกล็ดขนมปัง แล้วนำไปทอด

อาหารชนิดนี้ได้รับการจัดเป็นอาหารชวนชิมระดับ B ในท้องถิ่นเมืองซาโนะ จังหวัดโทจิงิ และกลายเป็น อาหารแห่งจิตวิญญาณ【秘密のグルメ】「いもフライ」懐かしい味 もう一口！『毎日新聞』朝刊2023年2月19日（わたしのふるさと便）同日閲覧
# เกโซเต็ง
thumb|เกโซเต็ง
เกโซเต็ง  เป็นเท็มปุระที่ทำจากหนวดหมึกทอด

มีการรับประทานกันมากในจังหวัดยามางาตะ โดยนอกจากจะใช้ใส่ในโซบะหรือราเม็งแล้ว ยังเป็นเมนูอาหารตามสั่งที่ร้านอิซากายะอีกด้วย

หมึกที่ใช้ทำเกโซเต็งส่วนใหญ่เป็น หมึกญี่ปุ่น หรือ หมึกแดง

 ประวัติศาสตร์ 
ว่ากันว่ามีการรับประทานกันใน ภูมิภาคมุรายามะและโมงามิของจังหวัดยามางาตะมาตั้งแต่ยุคเอโดะ ในเวลานั้นหมึกดิบหาได้ยาก จึงเป็นที่นิยมในหมู่ คนทั่วไป ที่จะนำหนวดหมึกไปเติมน้ำแล้วรับประทานเป็นเท็มปุระ

สำหรับที่อื่นนอกจากในจังหวัดยามางาตะแล้ว เกโซเต็งยังมีการนำมารับประทานเป็นกับโซบะ ฯลฯ แต่เนื่องจากหนวดหมึกถือว่าเป็นส่วนขาของหมึก บางครั้งจึงถือว่าด้อยกว่าเมื่อเทียบกับตัวหมึก ร้านโซบะที่มีมายาวนานในเขตคันโตหลีกเลี่ยงการใช้หนวดหมึกราคาถูก
# เกโซดง
right|thumb| เกโซดงในร้านโคโมโระโซบะ (小もろそば) ในเมืองอิวามิซาวะ
เกโซดง  เป็นดมบุริหน้าหนวดหมึกทอดที่รับประทานกันอย่างแพร่หลายใน เมืองอาซาฮิกาวะ ฮกไกโด

มักจะพบเกโซดงได้ในร้านโซบะแบบยืนแถวเมืองอาซาฮิกาวะทุกร้าน และมักขายตามซูเปอร์มาร์เก็ต ได้รับการแนะนำในคู่มือการท่องเที่ยวและรายการโทรทัศน์ของเมือง เป็นที่นิยมอย่างมากสำหรับนักท่องเที่ยว
# เดอะทรังก์
เดอะทรังก์  เป็นละครซีรีส์เกาหลีใต้แนวลึกลับ เมโลดรามา ปี 2024 ซึ่งสร้างจากนวนิยายชื่อเดียวกันของคิม รยอ-รย็อง เขียนบทโดยพัก อึน-ย็อง กำกับโดย คิม กยู-แท นำแสดงโดยซอ ฮย็อน-จินและกง ยู ละครซีรีส์เรื่องนี้เป็นเรื่องราวของคนสองคนที่อยู่ภายใต้สัญญาการแต่งงานหนึ่งปีและกระเป๋าลึกลับใบหนึ่ง มีกำหนดออกอากาศทางเน็ตฟลิกซ์ในวันที่ 29 พฤศจิกายน 2024

 เรื่องย่อ 
โน อิน-จี (ซอ ฮย็อน-จิน) พนักงานของ NM (New Marriage) แม้จะใช้ชีวิตอยู่กับสามีตามสัญญาทุกปี แต่เธอกลับพบว่าตัวเองโดดเดี่ยวอย่างมาก ในขณะเดียวกัน ฮัน จ็อง-ว็อน (กง ยู) ก็เข้าสู่สัญญาการแต่งงานครั้งนี้แบบประชดประชันเพื่อที่จะรักษาการแต่งงานครั้งก่อนของเขาเอาไว้ ชีวิตของพวกเขาพลิกผันเมื่อมีการค้นพบกระเป๋าลึกลับในทะเลสาบ ส่งผลให้พวกเขาต้องเจอกับเหตุการณ์วุ่นวายมากมายที่เกี่ยวข้องกับบริการหาคู่

 นักแสดงและตัวละคร 
 ซอ ฮย็อน-จิน รับบทเป็น โน อิน-จี

 พนักงานบริษัท NM (New Marriage) ซึ่งเป็นบริษัทที่จัดการจัดงานแต่งงานชั่วคราว

 กง ยู รับบทเป็น ฮัน จ็อง-ว็อน

 โปรดิวเซอร์เพลงผู้จมอยู่กับความวิตกกังวลและความเหงาอันเนื่องมาจากความเจ็บปวดในอดีต

 จ็อง ยุน-ฮา รับบทเป็น อี ซอ-ย็อน

 อดีตภรรยาของจ็อง-ว็อน

 การผลิต 

ตามที่แหล่งข่าวหลายคนเปิดเผยในเดือนกุมภาพันธ์ 2023 กงยู และซอ ฮย็อน-จิน ซึ่งทั้งคู่สังกัดแมเนจเมนต์ซูปได้รับเลือกและกำลังพิจารณารับบทนำในละครซีรีส์เรื่องนี้ ซึ่งสร้างจากนวนิยายชื่อเดียวกันของคิม รยอ-รย็องและจะผลิตโดย GTist คิม กยู-แท ผู้กำกับละครเรื่อง ถ้ารักกัน...มันก็โอเค (2014), ข้ามมิติ ลิขิตสวรรค์ (2016), สุขเคล้าเศร้า ชีวิตในเครื่องแบบ (2018) และ อาวเวอร์บลูส์: เวลาสีฟ้าหม่น (2022) และพัก อึน-ย็อง ผู้เขียนบทละครเรื่อง ฮวารัง อัศวินพิทักษ์ชิลลา (2016) ร่วมแสดงนำในซีรีส์เรื่องนี้ ห้าเดือนต่อมาทั้งซอและกงก็ได้รับการยืนยันอย่างเป็นทางการว่าจะร่วมแสดงเป็นคู่แต่งงานชั่วคราว เดือนสิงหาคม 2023 จ็อง ยุน-ฮา ได้รับเลือกให้ร่วมแสดงและคาดว่าจะมีบทบาทสำคัญในละครเรื่องนี้

เท็นเอเชีย รายงานว่าการถ่ายทำกินเวลานานประมาณหกเดือน เริ่มตั้งแต่ปลายเดือนสิงหาคม 2023 และเสร็จสิ้นในเดือนกุมภาพันธ์ 2024

 ออกอากาศ 
ละครซีรีส์เรื่องนี้ออกอากาศทางเน็ตฟลิกซ์เท่านั้นในวันที่ 29 พฤศจิกายน 2024
# อิกาโซเม็ง
thumb|270x270px| อิกาโซเม็งในร้านอาหารญี่ปุ่น
อิกาโซเม็ง  เป็นอาหารญี่ปุ่น ที่ทำโดยการตัดหมึกดิบให้เป็นเส้นบาง ๆ คล้ายเส้นบะหมี่ บาง ๆ จุ่มลงในโชยุ หรือน้ำจิ้ม แล้วกินโดยเคี้ยวเหมือน โซเม็ง จริง ๆ 

อิกาโซเม็งได้รับการแนะนำในฐานะของขึ้นชื่อของฮกไกโด โดยเฉพาะในฮาโกดาเตะ ซึ่งขึ้นชื่อในเรื่องอาหารจากเนื้อหมึก(秋田行政監察事務所長、函館、広島を歴任)
# อิกานินจิง
อิกานินจิง  เป็นอาหารท้องถิ่นทางตอนเหนือของภูมิภาคนากาโดริ จังหวัดฟุกุชิมะ羽雁渉「イカと日本人」中日新聞サンデー版、世界と日本 大図解シリーズ No.1272、2016年10月9日付、1, 8ページ

วิธีการทำอิกานินจิงสามารถทำโดยหั่นหมึกและแคร์รอตเป็นเส้นบาง ๆ แล้วปรุงรสด้วย โชยุ สาเก มิริง ฯลฯ ส่วนใหญ่จะทำในครัวเรือนตั้งแต่ปลายฤดูใบไม้ร่วงถึงฤดูหนาว และยังนิยมกินเป็นโอกาซุหรือกับแกล้ม
# อิกาปัง
อิกาปัง  เป็นอาหารจานด่วน ที่ขายในเมืองอิเซซากิ จังหวัดกุมมะ มีส่วนประกอบหลักคือเนื้อหมึก

 ภาพรวม 
วางจำหน่ายในวันที่ 3 พฤศจิกายน 2008 และมียอดขายประมาณ 100 ถึง 150 เล่มในแต่ละวัน（2009年7月29日、店頭掲示閲覧） แม้ว่าชื่อจะมีคำว่า "ขนมปัง" แต่จริง ๆ แล้วไม่ใช่ขนมปัง แต่ดูเหมือนโอโกโนมิยากิมากกว่า แป้งทำจาก แป้งสาลีเนื้อเข้มข้น มี เนื้อสัมผัสที่เคี้ยวหนึบ และปรุงรส  งา ถั่วลิสง พริกไทยป่นหยาบ และ อาโอโนริ
# อิกาชูไม
อิกาชูไม  เป็นอาหารท้องถิ่นและผลิตภัณฑ์ท้องถิ่นของเมืองคารัตสึ จังหวัดซางะ เป็นขนมจีบซึ่งมีส่วนประกอบหลักคือ หมึกกับปลาพอลล็อกอะแลสกาบด กับ หอมใหญ่ รูปร่างกายนอกดูเหมือนเกี๊ยวที่ถูกหั่นเป็นเส้นบาง แม้ว่าจะพบอาหารจำพวกขนมจีบของท้องถิ่นในพื้นที่ภูมิภาคต่าง ๆ ทั่วประเทศญี่ปุ่น แต่พบได้ไม่มากในภูมิภาคทางตอนเหนือของคิวชูดังเช่นอาหารชนิดนี้
# อิกายากิ
thumb|200x200px| อิกายากิของโอซากะ
อิกายากิ  เป็นอาหารญี่ปุ่นที่ทำจากเนื้อหมึกย่าง

แบ่งเป็น 2 แบบหลัก ๆ แบบแรกคือที่ทำโดยนำหมึกทั้งตัวมาย่างโดยปรุงรสด้วยโชยุรสหวานเค็ม ซึ่งอาจเรียกว่า ยากิอิกะ (焼きイカ) และอีกแบบคือทำเป็นอาหารกินเล่นรูปร่างเหมือนเครปที่ทำโดยใส่หมึกลงในแป้งสาลี ซึ่งถือกำเนิดในโอซากะ
# ชิมาบาระ
ชิมาบาระ  อาจเป็นชื่อสถานที่ หรือนามสกุลของคนญี่ปุ่น

 ชื่อสถานที่ในญี่ปุ่น 
 ชิมาบาระ - เมืองในจังหวัดนางาซากิ
 ชิมาบาระ - ย่านในเมืองกิฟุ จังหวัดกิฟุ
 ชิมาบาระ - ย่านในเมืองคิโฮกุ จังหวัดมิเอะ
 ชิมาบาระ - ย่านโคมแดงของเกียวโต
 คาบสมุทรชิมาบาระ - คาบสมุทรในจังหวัดนางาซากิ
 อ่าวชิมาบาระ - อ่าว ที่ตั้งอยู่ระหว่างชายฝั่งตะวันออกของคาบสมุทรชิมาบาระและชายฝั่งตะวันตกของจังหวัดคุมาโมโตะ ทางเข้าทะเลอาริอาเกะ
 สถานีชิมาบาระ - สถานีรถไฟในเมืองชิมาบาระ
 แคว้นศักดินาชิมาบาระ - แคว้นศักดินาในจังหวัดนางาซากิ
# ประเทศเบลเยียมในการประกวดเพลงยูโรวิชันปี 2025
ประเทศเบลเยียมจะเข้าร่วมการประกวดเพลงยูโรวิชันปี 2025 ซึ่งจะจัดขึ้นในบาเซิล ประเทศสวิตเซอร์แลนด์ โดยเซปเป เฮเรอมาน ภายใต้ชื่อในวงการ เรดเซบาสเตียน ด้วยเพลง "สโตรบไลตส์" ซึ่งได้รับคัดเลือกผ่านการประกวดเพลงระดับชาติ ยูโรซอง 2025 จัดโดยองค์การแพร่ภาพกระจายเสียงวิทยุและโทรทัศน์เฟลมิช (เวแอร์เต) สถานีโทรทัศน์แห่งชาติที่เข้าร่วม

 ภูมิหลัง 

ก่อนการแข่งขันในปี 2025 เบลเยียมได้เข้าร่วมการประกวดเพลงยูโรวิชันแล้ว 65 ครั้งนับตั้งแต่การประกวดครั้งแรกในปี  โดยพลาดเพียงการแข่งขันในปี ,  และ  เท่านั้น ตลอดการเข้าร่วมทั้ง 65 ครั้ง ประเทศเบลเยียมได้ชนะการประกวดเพียงครั้งเดียวในปี 1986 ด้วยเพลง "" ของซานดรา คิม ภายหลังการริเริ่มระบบรอบรองชนะเลิศในการประกวดปี  เบลเยียมได้เข้ารอบชิงชนะเลิศถึงเก้าครั้ง สำหรับการประกวดปี 2024 เพลง "บีฟอร์เดอะพาร์ตีส์โอเวอร์" ของมูสติ ไม่สามารถผ่านเข้ารอบชิงชนะเลิศได้

สำหรับประเทศเบลเยียม จะมีสองสถานีโทรทัศน์ที่จะเข้าร่วมการแข่งขัน ได้แก่ องค์การแพร่ภาพกระจายเสียงวิทยุและโทรทัศน์เฟลมิช (เวแอร์เต) และ องค์การแพร่ภาพกระจายเสียงวิทยุและโทรทัศน์เบลเยียมของชุมชนฝรั่งเศส (แอร์เตเบแอ็ฟ) โดยทั้งสองจะผลัดกันเข้าร่วมและมีการใช้สิทธิ์ออกอากาศร่วมกัน ตลอดประวัติการเข้าร่วม เบลเยียมเคยใช้วิธีการคัดเลือกตัวแทนประเทศทั้งการจัดการประกวดเพลงระดับประเทศและการคัดเลือกภายในมาแล้วทั้งคู่ ในการประกวดปี 2023 เวแอร์เตได้จัดการแข่งขัน ยูโรซอง เพื่อคัดเลือกผู้เข้าแข่งขันสำหรับการแข่งขันปีดังกล่าว ส่วนในการประกวดปี 2024 แอร์เตเบแอ็ฟเลือกใช้วิธีการคัดเลือกภายใน เมื่อวันที่ 8 พฤษภาคม ค.ศ. 2025 เวแอร์เตยืนยันการเข้าร่วมการแข่งขันในปี 2025 และประกาศว่าจะคัดเลือกผู้เข้าแข่งขันโดยใช้การประกวดเพลงระดับประเทศ ยูโรซอง 2025

 ก่อนการประกวด 
 ยูโรซอง 2025 
ยูโรซอง 2025 จะเป็นการประกวดเพลงระดับประเทศที่จะใช้คัดเลือกตัวแทนประเทศในการเข้าประกวดเพลงยูโรวิชันปี 2025 การประกวดจะถูกแบ่งออกเป็นการประกวดรองชนะเลิศสองรอบ และการประกวดรอบชิงชนะเลิศหนึ่งรอบ โดยรอบรองชนะเลิศจะออกอากาศในวันที่ 18 และ 25 มกราคม ค.ศ. 2025 ตามด้วยรอบชิงชนะเลิศในวันที่ 1 กุมภาพันธ์ ค.ศ. 2025 ซึ่งเพลงและศิลปินที่ชนะเลิศจะได้รับการคัดเลือกเป็นตัวแทนประเทศในการประกวดเพลงยูโรวิชัน การแสดงทั้งสามรายการจะดำเนินรายการโดยปีเตอร์ ฟาน เดอ แวร์เรอ และจะออกอากาศทางเวแอร์เตเอน และบนแพลตฟอร์มสตรีมมิ่งออนไลน์ เวแอร์เตมักซ์

รายการจะคัดเลือกศิลปินแปดคนเพื่อเข้าร่วมประกวด โดยจะมีการแสดงที่จะถ่ายทำล่วงหน้าในวันที่ 10 และ 14 ธันวาคม ค.ศ. 2024 ที่เวแอร์เตสตูดิโอ 5 ในบรัสเซลส์ และจะออกอากาศในวันที่ 18 และ 25 มกราคม ค.ศ. 2025 ในรอบนี้เป็นการแสดงโดยที่ให้เป็นการนำเสนอเพลงของตนเองเท่านั้น ยังไม่ถือเป็นการประกวด การประกวดรอบชิงชนะเลิศจะจัดขึ้นในวันที่ 1 กุมภาพันธ์ ค.ศ. 2025 ที่ เออแอมเฌสตูดิโอ 7 ในวิลวูร์ด ในการตัดสินจะใช้คะแนนจากคณะกรรมการและผลการลงคะแนนเสียงจากสาธารณชน

รายชื่อศิลปินทั้งแปดรายที่ได้รับเลือกเข้าแข่งขันจะประกาศในวันที่ 11 พฤศจิกายน ค.ศ. 2024 โดยเป็นการคัดเลือกโดยกลุ่มคนซึ่งประกอบด้วยผู้เชี่ยวชาญด้านดนตรีจากเวแอร์เต ผู้จัดการศิลปิน และโปรดิวเซอร์ ศิลปินที่ผ่านการคัดเลือกจะต้องส่งเพลงสองเพลงภายในเดือนกันยายน ค.ศ. 2024 และเข้าร่วมการออดิชันในบรัสเซลส์
 ศิลปิน เพลงผู้ประพันธ์เพลง เกรซ colspan="2" rowspan="8"   เล มานู ลีซ  เมนทิซซา เรดเซบาสเตียน สเตฟานี คัลเลโบต์
# กูโซนิ
thumb| ร้านฮิเมมัตสึยะ (ปี 2014)
thumb| กูโซนิของอิซาฮายะ 
กูโซนิ  หรือ ชิมาบาระกูโซนิ (島原具雑煮) เป็นอาหารท้องถิ่นจากภูมิภาคชิมาบาระ จังหวัดนางาซากิ 

 ภาพรวม 
เป็นอาหารท้องถิ่นที่ผลิตขึ้นในพื้นที่คาบสมุทรชิมาบาระ ซึ่งเป็นส่วนหนึ่งของแคว้นศักดินาชิมาบาระ โดย เป็นอาหารในช่วงตรุษญี่ปุ่น ในช่วงไม่นานมานี้ อาหารจานนี้ได้กลายเป็นอาหารขึ้นชื่อ และมีให้บริการตลอดทั้งปีตามร้านอาหาร

กูโซนิเป็นโซนิที่ทำจากโมจิ ผัก เนื้อไก่ อาหารทะเล และส่วนผสมอื่น ต้มในหม้อดิน ใช้ดาชิจากปลาคัตสึโอะหรืออิริโกะ และสาหร่ายคมบุ ส่วนผสมที่ใช้จะแตกต่างกันไปขึ้นอยู่กับภูมิภาคและครัวเรือน อย่างไรก็ตาม จำนวนส่วนผสมที่ใช้จะเป็นเลขคี่ โดยมีตั้งแต่เจ็ดชนิดขึ้นไป ส่วนผสมที่ต้องใส่แน่นอนคือผักกาดขาว และ สาหร่ายคมบุสับ นอกจากนี้ยังใช้ส่วนผสมอื่น ๆ ได้แก่  หัวไชเท้า แคร์รอต เห็ดหอม เผือก ปวยเล้ง ตั้งโอ๋ แปะก๊วย เนื้อไก่ คามาโบโกะ เต้าหู้โคยะ ปลาบินย่าง คนเนียกุ ปลิงทะเลตากแห้ง และ ทามาโงยากิ   

ใน ปี 2007 อาหารชนิดนี้ได้ รับเลือกให้เป็นหนึ่งใน "อาหารท้องถิ่น 100 อย่างของหมู่บ้านเกษตร ภูเขา และชาวประมง" (農山漁村の郷土料理百選) โดยกระทรวงเกษตร ป่าไม้ และประมง

 ประวัติศาสตร์ 
ว่ากันว่าต้นกำเนิดของอาหารชนิดนี้มาจากในช่วงกบฏชิมาบาระ โดยอามากูสะ ชิโร ได้บังคับให้ผู้คนกักตุนโมจิเป็นเสบียงสำหรับทหาร และรวบรวมส่วนผสมจากภูเขาและทะเลเพื่อปรุงโซนิ และนั่นได้กลายเป็นที่มาของกูโซนิ

ตามบันทึกของร้านฮิเมมัตสึยะ (姫松屋) ในชิมาบาระ ว่ากันว่าต้นกำเนิดของกูโซนิเกิดขึ้นในปี 1813 โดยร้านโคจิยะรุ่นแรกได้ปรับเปลี่ยนเครื่องปรุงรสตามอาหารจากกบฏชิมาบาระที่กล่าวถึงข้างต้น

 แหล่งที่มา
# แคว้นศักดินาชิมาบาระ
แคว้นศักดินาชิมาบาระ (島原藩) เป็นแคว้นศักดินาของญี่ปุ่นปกครองพื้นที่รอบ ๆ ภูมิภาคชิมาบาระ ในแคว้นฮิเซ็ง ซึ่งปัจจุบันคือจังหวัดนางาซากิ เดิมเรียกว่า แคว้นศักดินาฮิโนเอะ (日野江藩) โดยมีที่ทำการแคว้นในยุคแรกคือปราสาทฮิโนเอะ ซึ่งปัจจุบันอยู่ในเมืองมินามิชิมาบาระ และต่อมาจึงย้ายไปที่ ปราสาทชิมาบาระ ซึ่งปัจจุบันอยู่ในเมืองชิมาบาระ
หมวดหมู่:แคว้นศักดินาของญี่ปุ่น
# หม่อกะนีน
หม่อกะนีน, United States National Geospatial-Intelligence Agency  เป็นเมืองในอำเภอเย่ จังหวัดเย่ รัฐมอญ ทางใต้ของประเทศพม่า ตั้งอยู่บนที่ราบชายฝั่งห่างจากละไม่ง์ไปทางตะวันออกราว  และห่างจากเย่ราว 

 ภูมิศาสตร์ 
หม่อกะนีนตั้งอยู่บนที่ราบชายฝั่งและล้อมรอบด้วยแม่น้ำหม่อกะนีนทางทิศเหนือ ระดับความสูงอยู่ที่  และพื้นที่สูงสุดอยู่ด้านตะวันออกของเมือง

 ประชากร 
ตามรายงานสำมะโนประชากรของพม่า พ.ศ. 2557 ประชากรในเมืองหม่อกะนีน มีจำนวน 17,552 คน โดยเป็นชาย 8,403 คน และหญิง 9,149 คน

 คมนาคม 
center|300x300px|thumb|ทางหลวงหมายเลข 8 เมืองหม่อกะนีน
หม่อกะนีนตั้งอยู่บนทางหลวงหมายเลข 8 ของพม่า ซึ่งเชื่อมต่อเมือง สะเทิม, มอละมไยน์, ทวาย, มะริด และเชื่อมต่อกับทางหลวงเอเชียสาย 1ที่เมืองสะเทิม หม่อกะนีนอยู่ห่างจากมอละมไยน์ไปทางใต้ราว  และห่างจากย่างกุ้งไปทางตะวันออกเฉียงใต้ราว 

 ภูมิอากาศ 
หม่อกะนีนมีภูมิอากาศแบบมรสุมเขตร้อน (การแบ่งเขตภูมิอากาศแบบเคิพเพิน Am) อากาศร้อนตลอดทั้งปี แม้อุณหภูมิสูงสุดในช่วงมรสุมจะลดลงเนื่องจากเมฆหนาและฝนตก มีฤดูแล้งหรือฤดูหนาว (พฤศจิกายน–เมษายน) และฤดูฝนหรือฤดูร้อน (พฤษภาคม–ตุลาคม) ฝนตกหนักตั้งแต่เดือนมิถุนายน–กันยายน โดยในเดือนสิงหาคมเพียงเดือนเดียวมีฝนตกหนักกว่า 

 บุคคลสำคัญ 
 พระราชอุดมมงคล (เอหม่อง อุตฺตมรมฺโภ) หรือ หลวงพ่ออุตตมะ เกิดที่เมืองนี้
# เกาะตาครุฑ
เกาะตาครุฑ บ้างเขียน เกาะตาครุต เป็นเกาะในตำบลปากน้ำ อำเภอเมืองระนอง จังหวัดระนอง ตั้งอยู่ที่ละติจูด 9° 55´.0 เหนือ ลองจิจูด 98° 31´.2 ตะวันออก อยู่ในเขตพรมแดนน่านน้ำราชอาณาจักรไทยและสาธารณรัฐแห่งสหภาพเมียนมา เกาะมีความกว้าง 850 เมตร ยาว 2.2 กิโลเมตร มีเนื้อที่ 1.15 ตารางกิโลเมตร สูง 108 เมตร อยู่ทางทิศตะวันออกเฉียงเหนือของ เกาะสินไห ระยะห่าง 2 กิโลเมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๒ (อักษร ก-ธ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สำนักพิมพ์คณะรัฐมนตรีและราชกิจจานุเบกษา, ๒๕๕๙. (แก้ไขปรับปรุงข้อมูลเมื่อ พ.ศ. ๒๕๖๓)

ผู้บุกเบิกมาสร้างที่อยู่อาศัยครั้งแรกคือชาวประมงนามว่า โต๊ะครุต (โต๊ะ หมายถึง ปู่หรือตา) ต่อมาหลังโต๊ะครุตเสียชีวิต ผู้ที่อาศัยบนเกาะจึงเรียกชื่อเกาะนี้ว่า "เกาะตาครุต" ตามชื่อของโต๊ะครุต

ปัจจุบันประชากรที่อาศัยอยู่บนเกาะ แต่เดิมอพยพมาจากประเทศพม่าเมื่อประมาณ 30 ปีที่แล้ว (ข้อมูล พ.ศ. 2566) ซึ่งก็ยังเป็นบุคคลไร้สัญชาติ ไม่มีบัตรประชาชน การตั้งบ้านเรือนของประชากรภายในเกาะส่วนใหญ่นิยมปลูกบ้านที่บริเวณริมหาด ซึ่งมีลักษณะเป็นเวิ้งหรืออ่าว โดยบ้านเรือนส่วนใหญ่เป็นเรือนยกพื้นใต้ถุนสูง ข้อมูลประชากรเมื่อ พ.ศ. 2561 มีประชากรทิ้งสิ้น 178 คน โดยแยกเป็นประชากรชาย 90 คน และประชากรหญิง 88 คน จำนวนครัวเรือน 48 ครัวเรือน แต่ที่ยังคงอาศัยอยู่บนเกาะจริงมีเพียง 43 ครัวเรือนเท่านั้น ประชากรทั้งหมดบนเกาะนับถือศาสนาอิสลาม
# บ้านแม่กำปอง
บ้านแม่กำปอง เป็นหมูบ้านที่ตั้งอยู่ที่ตำบลห้วยแก้ว อำเภอแม่ออน จังหวัดเชียงใหม่ เป็นหมู่บ้านท่องเที่ยวเชิงอนุรักษ์ อยู่สูงจากระดับน้ำทะเลประมาณ 1,300 เมตร มีพื้นที่ประมาณ 8.65 ตารางกิโลเมตร ชื่อของหมู่บ้านมาจากดอกไม้ชื่อ ดอกกำปอง รวมกับมีแม่น้ำไหลผ่านหมู่บ้าน จึงรวมเรียกว่า "แม่กำปอง"

ประวัติ
สันนิษฐานว่าหมู่บ้านก่อตั้งราวร้อยกว่าปี (ข้อมูล พ.ศ. 2567) โดยพ่ออุ้ยปา กิ้งแก้ว ชาวบ้านดอกแดง จากอำเภอดอยสะเก็ด จังหวัดเชียงใหม่ เป็นคนกลุ่มแรก โดยเข้ามาทําสวนเมี่ยงหรือสวนชา ในเวลาต่อมาได้มีกลุ่มชาติพันธุ์ขมุอพยพมาอยู่ร่วมด้วย เนื่องจากชาวขมุไม่มีที่ทํากิน จึงขึ้นมาประกอบอาชีพรับจ้างเก็บเมี่ยง เมื่อนานวันเข้าก็แต่งงานอยู่กับคนพื้นเมือง อยู่รวมกันเป็นครอบครัว ปัจจุบันมีการผสมกลมกลืนทางวัฒนธรรมจนกลายเป็นคนพื้นเมือง

บ้านแม่กำปองได้เปิดหมู่บ้านเป็นแหล่งท่องเที่ยวเชิงอนุรักษ์ใน พ.ศ. 2543 ส่งผลให้ประชาชนในหมู่บ้านเริ่มหันมาประกอบอาชีพค้าขายมากขึ้น ซึ่งชาวบ้านมีรายเฉลี่ยต่อคน 44,668.84 บาทต่อปี และรายได้ครัวเรือนเฉลี่ย 96,317.19 บาทต่อปี

ชุมชน
ข้อมูลประชากรตำบลห้วยแก้วจากสำนักทะเบียนราษฎร์ (รายเดือน) ข้อมูลเดือนธันวาคม พ.ศ. 2566 หมู่บ้านมีประชากรทั้งสิ้น 410 คน โดยแยกเป็นประชากรชาย 202 คน ประชากรหญิง 208 คน และจำนวนครัวเรือน 264 ครัวเรือน มีวัดในหมู่บ้านแห่งเดียวคือ วัดคันธาพฤกษา ซึ่งก่อสร้างมาตั้งแต่ พ.ศ. 2473

หลังการเป็นสถานที่ท่องเที่ยว หมู่บ้านมีร้านค้า ร้านอาหาร และร้านกาแฟกิดขึ้นมากมาย เช่น ระเบียงวิวคาเฟ่ ที่ตั้งอยู่บนจุดสูงสุดของหมู่บ้าน มีเรือนแรม ร้านอาหารริมทางเรียงรายอยู่ริมสองฝั่งถนนทั้งไส้อั่ว ขนมไข่ป่าม หมูปิ้ง ไส้กรอก หมาล่า แหนมย่าง โค้กวุ้น ฯลฯ
# หัวพง
หัวพง หรือในบันทึกของไทยเรียกว่า หอโป่ง เป็นเมืองในอำเภอหัวพง จังหวัดตองจี รัฐฉาน ประเทศพม่า ตั้งอยู่ทางตะวันออกของนครตองจีประมาณ 20 กิโลเมตร หัวพงเป็นเมืองศูนย์กลางของพื้นที่ปกครองตนเองปะโอ ซึ่งเป็นชาติพันธุ์กะเหรี่ยงกลุ่มหนึ่ง ภาษาที่ใช้งานในหัวพงคือภาษาปะโอ หัวพงเคยมีประชากรสูงถึงหกหมื่นคนในค.ศ. 1972 แต่เนื่องจากความไม่สงบยาวนานทำให้ประชากรลดลงจนเหลือราวครึ่งหนึ่ง